Still Over It

Still Over It הוא אלבום האולפן השני של הזמרת האמריקאית סאמר ווקר, שיצא לאור ב-5 בנובמבר 2021 על ידי LVRN ואינטרסקופ רקורדס. האלבום הוא המשך לאלבום הבכורה של ווקר, Over It (2019). במלאת שנתיים לאלבום הבכורה שלה, ווקר הכריזה על יציאתו של Still Over It באמצעות טיזר ששיתפה. האלבום כולל 20 רצועות, הכוללות שיתופי פעולה עם קארדי בי, ג'יי טי מסיטי גירלז, סיזה, ארי לנוקס, ליל דורק, פארל ויליאמס אומריון וסיארה.

== רקע ==
לאחר יציאתו של Over It, ווקר הוציאה את המיני-אלבום שלה, Life on Earth ב-20 ביולי 2020, והפתיעה את המעריצים שלה לאחר שהכריזה על הריונה עם בן זוגה והמפיק בפועל של Over It, לונדון און דה טראק. לאחר שילדה את בתה במרץ 2021, הזמרת רמזה על מוזיקה חדשה בפלטפורמות המדיה החברתיות שלה. ביוני, ווקר שיתפה תמונות בסטודיו עם אומריון, סיזה והמפיק פארל ויליאמס.<ref></ref> בתחילת אוקטובר, ווקר התכוונה להופיע בשטיח האדום בטקס פרסי ההיפ הופ של ה-BET שהתקיים בשנת 2021, כדי להכריז על אלבומה השני. עם זאת, עקב מגבלות מגפת הקורונה, הדבר לא קרה. לכן, היא שיתפה את הודעת האלבום ברשתות החברתיות שלה.<ref></ref>

== קידום ==
ב-2 באוקטובר, ווקר שיתפה תמונה של כונן קשיח מצופה תכשיטים עם מדבקת "אלבום #2" מודבקת בתחתית; הכיתוב של הפוסט קישר מעריצים לחשבון אינסטגרם נפרד (של הכונן הקשיח). ב-4 באוקטובר, יום השנה השנתיים ל-Over It, ווקר פרסמה טיזר דרך המדיה החברתית, ושיתפה מערכון בהשתתפותה ובהשתתפות ג'יי טי מסיטי גירלז.<ref></ref> המערכון כלל שיחת טלפון בין ווקר, בלבוש זהה הלקוח מעטיפת אלבומה הראשון, לבין ג'יי טי, המופיעה בכלא (בדומה לכליאתה בסמוך ליציאת אלבום הבכורה שלה).

זמן קצר לאחר מכן, הכריזה ווקר על הסינגל המוביל מהאלבום, "Ex For A Reason" עם ג'יי טי, וכן הכריזה על רשימת הרצועות הלא מלאה של Still Over It. רשימת הרצועות נחשבת, לדברי ווקר, ל"סיפור" והיא מחלוקת לפי ציר זמן. ב-17 באוקטובר הכריזה ווקר על אתגר בערים נבחרות (ניו יורק, שיקגו ואטלנטה), במסגרתו מעריצים יכלו להאזין לאלבום מוקדם על ידי ניסיון לשבור מארז זכוכית עם הכונן הקשיח של האלבום בפנים. אותו האתגר זכה לפופולריות ברשת החברתית טיקטוק, שם פורסם פעמים רבות.<ref></ref>

== עטיפה ==
ב-25 באוקטובר חשפה סאמר ווקר שתי עטיפות אלבומים רשמיות בפלטפורמות המדיה החברתית שלה. העטיפה העיקרית, המיועדת לעותקים הפיזיים של האלבום, מציגה את ווקר כשהיא מחזיקה את בתה בעודה משוחחת בטלפון במטבח. העטיפה הדיגיטלית מציגה את ווקר במכונית עם ידה לכיוון המצלמה, כשהיא מונעת מצלמי פפראצי לצלם אותה וזאת, בנוסף לכך שהיא מרכיבה משקפי שמש בצבע שחור.<ref></ref> העטיפה הפיזית צולמה על ידי דיון אייבורי, ואילו העטיפה הדיגיטלית צולמה על ידי רולקס, שצילם את עטיפת המיני-אלבום שלה משנת 2020, Life on Earth, ואת עטיפת האלבום השלישי של הזמר ברייסון טילר, Anniversary.

== ביקורת והצלחה מסחרית ==
Still Over It זכה לשבחים מטעם מבקרי המוזיקה השונים ברחבי העולם כאשר יצא לאור. ב-NME העניקו לו ציון של חמישה כוכבי זהב מתוך חמישה בסך הכול.<ref></ref> ב-Clash העניקו לו ציון של 9 בסולם 10.<ref></ref> לפני יציאתו, כל 20 הרצועות מהאלבום הגיעו בשיאן ל-30 העליונים באפל מיוזיק ארצות הברית, ביניהן תשע רצועות שהגיעו בשיאן לעשירייה הפותחת. זאת, בנוסף לכך שהרצועה הפותחת "Bitter" הגיעה בשיאה למקום הראשון במצעד.<ref></ref>

=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!רולינג סטון
|50 האלבומים הטובים ביותר של 2021
|style="text-align:center;"|33
|style="text-align:center;"|<ref></ref>
|-
!בילבורד
|50 האלבומים הטובים ביותר של 2021: רשימת הצוות
|style="text-align:center;"|17
|style="text-align:center;"|<ref></ref>
|-
!The Line of Best Fit (מגזין בריטי)
|האלבומים הטובים ביותר של The Line of Best Fit לשנת 2021 (לפי דירוג)
|18
|<ref></ref>
|-
!Dazed
|האלבומים הטובים ביותר של Dazed לשנת 2021
|5
|<ref></ref>
|-
!Clash
|האלבומים הטובים ביותר של 2021
|57
|<ref></ref>
|-
!Gigwise
|51 האלבומים הטובים ביותר של 2021
|29
|<ref></ref>
|-
!Uproxx
|50 האלבומים הטובים לשנת 2021 (לפי הא׳-ב׳)
|נכלל
|<ref></ref>
|-
!AllMusic
|אלבומי ה-R&B הטובים ביותר לשנת 2021
|נכלל
|<ref></ref>
|}

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומים באנגלית
קטגוריה:אלבומים שהופקו על ידי לונדון און דה טראק
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס